open-index/open-wikipedia-markdown huggingface dataset:
Uruk-hai

Os **Uruk-hai** son unha raza ficticia que aparece no universo da Terra Media de J. R. R. Tolkien. Foron introducidos na obra *O Señor dos Aneis* como unha raza nova de orcos que serven a Saruman e a Sauron. Trátase dunha raza forte e rexa quen de desprazarse e combater á luz do día. Os uruks aparecen saíndo de Mordor no ataque a Gondor do ano 2475 da Terceira Idade.

## Terminoloxía 
O nome "Uruk-hai" está formado por *Uruk*, que en lingua negra significa orco en relación á verba "Urko" da lingua quenya inventado por Tolkien, e *hai* que significa "xente" ou "pobo". Entón, pódese traducir "Uruk-hai" como *pobo orco*.

Existe un termo semellante: "Olog-hai" (*pobo trol*), utilizado para unha clase de troles especialmente fortes e quen de soportar a luz do Sol.

Christopher Tolkien describe ós "Uruks" como un anglicismo de "Uruk-hai" e o seu pai adoitaba utilizar ámbolos dous termos de xeito semellante bastantes veces. Aínda que "Uruk-hai" significa sinxelamente "pobo orco", este último termo estaba reservado para unha clase de orcos negros de gran forza, os cales chamaban "snaga" (*escravo*) ás demais clases.

## Adaptacións 
No filme animado de Ralph Bakshi *The Lord of the Rings*, non se ven diferenzas entre os orcos, malia que haxa variacións físicas e de vestimenta.

Na triloxía de Peter Jackson, os Uruk-hai de Saruman son creados en foxas debaixo de Isengarda e cando é o tempo "correcto" son desenterrados por orcos menores que traballan para Saruman. A representación que Jackson fai dos Uruks sendo procreados da lama provén da vella descrición de Tolkien como "criado das calores e os limos da terra." Tamén se di que foi o resultado de cruzar orcos e homes-goblin (semiorcos), no canto de orcos e homes. Nos escritos de Tolkien, "goblin" é sinxelamente outro termo para orco.

Na adaptación ó cinema, os Uruk-hai son altos, anchos, fortes e con longo cabelo negro. Polo xeral, empuñan espadas e picas enganchadas. O primeiro dos Uruk-hai é Lurtz, unha personaxe creada expresamente para o cinema, que é o primeiro dos Uruk-hai de Saruman en nacer e lidera unha incursión que embosca á Compañía do Anel en Amon Hen. Lurtz fire mortalmente a Boromir, pero é asasinado por Aragorn. Tamén se amosa que os Uruks levan béstas no Abismo de Helmo, malia que Tolkien non menciona esta arma no libro. Os uruks Berserker tamén foron empregados no asedio de Helmo, tanto para limpar as murallas dos defensores como para detonar minas explosivas e abrir unha fenda no muro. Estes uruks eran moi altos, non levaban armadura e foron preparados para  batalla ó poñerse os cascos cheos co sangue dos seus inimigos.

Sauron é coñecido por crear os seus propios Uruk-hai, coñecidos como Uruks Negros. Poden verse cando Frodo Bulseiro é capturado en Cirith Ungol e a súa cota de *mithril* provoca unha liorta entre Shagrat, un Uruk negro de Mordor, e un orco de Minas Morgul chamado Gorbag.

## Notas 
## Véxase tamén 
### Bibliografía 
* 
*
Aviación

miniatura|300px
A **aviación** consiste no deseño, desenvolvemento, fabricación, produción, operación, e utilización para fins privados ou comerciais, como o transporte de materiais ou persoas, de aeronaves, especialmente as máis pesadas que o ar. O voo en si é a parte da operación que inclúe o desprazamento controlado, a través do ar, de aparatos que usan para desenvolver o seu voo a forza sustentadora de superficies fixas ou móbiles, impulsados polos seus propios motores, como avións e helicópteros, ou sen motor, como os planadores.

Os dirixibles e os globos aerostáticos non se inclúen neste concepto, por tratarse de enxeños cunha capacidade de voo baseada no principio de Arquímedes, sendo anteriores no tempo aos aerodinos, cun sistema de voo fundamentado no uso de superficies sustentantes.

Tamén se entende por aviación todo aquilo que comprende as infraestruturas, industria, o persoal e en xeral calquera organización, privada ou pública, nacional ou supranacional, reguladora e de inspección cuxa actividade principal é todo o que implica a operación aeronáutica. Neste sentido, pode efectuarse unha primeira diferenciación entre aviación civil e aviación militar, en función do carácter da súa activadade.

## Historia da aviación
## Véxase tamén 
### Outros artigos 
* Aeronáutica
* Aeroporto
* Control de tráfico aéreo
* Heliporto
* Organización de Aviación Civil Internacional (ICAO)
* Navegación aérea
### Ligazóns externas 
* Como voa un avión?
Navegación

O termo **navegación** pode ser utilizado para designar diferentes actividades:

***Navegación marítima**, é dicir, a circulación das embarcacións a través de medios navegables e as técnicas necesarias propias desta actividade.
*O termo **navegación aérea** pode ser utilizado ao referirse á circulación de aeronaves como avións ou helicópteros a través do espazo aéreo.
*En Internet, utilízase **navegación** para describir o acceso a páxinas web utilizando un navegador web.
COMO

Un **COMO** (en inglés, **HOWTO**) é unha descrición informal, normalmente curta, para levar a cabo unha acción complexa. Implica unha axuda a xente que non é experta, polo que pode deixar fóra detalles e centrarse no específico para o comezo do uso da entidade ou desenvolvemento da acción que se pretende.

Outro tipo de documentación para a instrución inclúe FAQs, manuais e guías.

## Véxase tamén 
### Outros artigos 
* Wikipedia:COMOs
* Wikipedia:Preguntas máis frecuentes
* Wikipedia:Axuda
Visión

A **visión** é o sentido que permite aos animais interpretar a súa contorna a partir da luz que reflicten as superficies que a compoñen.

## O sistema visual
miniatura|Imaxe que mostra o fluxo dorsal (verde) e o ventral (lila) no sistema visual do cerebro humano.
O ollo é o primeiro compoñente deste sistema sensorial. No seu interior, a retina, composta de conos e bastóns, realiza os primeiros pasos do proceso perceptivo, e proxecta a través do nervio óptico e o núcleo xeniculado lateral ao córtex visual do cerebro. No cerebro comeza o proceso de enxeñería inversa que nos permite reconstruír as distancias, cores, movementos e formas dos obxectos que nos rodean.

## Fontes de información
A **visión** nútrese de múltiplas fontes de información para interpretar o mundo que nos rodea. Así, o uso de dous ollos permite a visión binocular, coa cal podemos percibir a distancia que hai ata os obxectos ou a diferenza entre o movemento dun paxaro e o movemento das sebes sobre as cales a ave se sitúa (ver percepción do movemento).

## Historia e correntes
miniatura|A gestalt propón unhas "leis" ou "principios" que rexen os procesos visual.
O estudo científico da percepción visual comeza no século XIX con Hermann von Helmholtz, e os primeiros métodos psicofísicos. A comezos do século XX faise forte a escola da Gestalt que propón que a visión esta fortemente guiada por procesos arriba-abaixo.

A mediados do século XX aparecen os propoñentes da percepción indirecta, os construtivistas, e os propoñentes da percepción directa, os ecoloxistas.

Hoxe en día é máis difícil falar de escolas, posto que o estudo da **visión** é sumamente interdisciplinar.[miniatura|222px|[Ollo|esquerda]]
## Véxase tamén
### Outros artigos
* Brillo e contraste
* Cor e percepción da cor
* Cores cálidas e frías
* Educación para cegos e deficientes visuais
* Estereopse
* Fluxo óptico
* Gestalt
* Ilusión óptica
* Luz
* Movementos oculares
* Neurociencias, Psicoloxía e Ciencia Cognitiva
* Oftalmoloxía e Optometría
* Óptica
* Percepción
* Percepción da cor
* Percepción do movemento
* Persistencia da visión
* Psicofísica
* Teoría da cor
* Visión artificial
* Visión binocular e percepción da distancia
* Visión das aves
* Visión escotópica
* Visión fotópica
* Visión mesópica 

### Ligazóns externas
* ARVO
* European Conference on Visual Perception
* Vision Sciences Society
Arquivo

Un **arquivo** é o conxunto de documentos producidos por unha persoa, unha empresa ou unha institución. A xestión de arquivos de dimensións de poboación só foi posible co xurdimento dos estados modernos, inda que na Idade Media xa existían bibliotecas, bases de datos (rexistros parroquiais) e xestión de contabilidade (foros) en dependencias eclesiásticas.

Entre os máis coñecidos na Península Ibérica están:
* Arquivo de Simancas
* Arquivo de Salamanca
* Arquivo de Indias
* Arquivo da Real Chancillería de Granada
* Arquivo do Reino de Galicia
* Arquivo Nacional de España

## Véxase tamén 
### Outros artigos 
* Biblioteca virtual

### Ligazóns externas 
* Guía das biblotecas e arquivos de Galicia
Lobos de Isengarda

miniatura|dereita|220px|Interpretación dun lobo de Isengarda.
Os **Lobos de Isengarda** son uns seres mitolóxicos que aparecen na obra de J. R. R. Tolkien. Descríbense coma hienas de gran tamaño empregadas polos orcos coma monturas.

A este tipo de animal atribúeselle un referente histórico real, *La Bête du Gévaudan*, ou a Besta do Gévaudan, besta que asoballou a rexión francesa do Gévaudan a finais do ano 1700, e que no seu tempo foi descrita coma un enorme animal de gran cabeza, flancos vermellos cunha raia negra no lombo, e un rabo peludo.

Este paralelismo entre os Lobos de Isengarda e a Besta do Gévaudan queda máis patente se cabe coa descrición que desta última se fai na película *Pacto de Lobos*.
Provincia Comunera

**Comunera** é unha das seis provincias do departamento de Santander, en Colombia. Limita ao leste coa provincia de Guanentá, ao sur co departamento de Boyacá, ao oeste coa provincia de Vélez e ao norte coa de Yariguíes. A capital é Socorro.

## Concellos
Os concellos que compoñen esta provincia son:

* Socorro
* Confines
* Contratación
* Chima
* Galán
* Gámbita
* El Guacamayo
* Guadalupe
* Guapotá
* Hato
* Oiba
* Palmar
* Palmas del Socorro
* Santa Helena del Opón
* Simacota
* Suaita

## Notas
Século XXI

Tempo entre 2001 e 2100 da era cristiá. É o século actual.

## Acontecementos destacados 
[miniatura|325px|Limpando o [chapapote do *Prestige*.]]
### Política 
* Declaración de independencia de Kosovo, en 2008.

### Ciencia e tecnoloxía 
;Medicina
* Gripe A (H1N1).
* COVID-19.
;Outros
* Televisión dixital terrestre.
* Memoria USB.

### Guerras, conflitos e atentados 
* Atentados do 11-S de 2001.
* Guerra de Afganistán, dende outubro de 2001.
* Atentados de Madrid o 11-M de 2004.

### Desastres 
* Afundimento do petroleiro *Prestige*, en 2002.
* Terremoto de Haití de 2010.

## Persoeiros destacados 
### Música 
* Coldplay.
* Evanescence.
* Gorillaz.
* Linkin Park.
miniatura|175px|dereita|Obama.
### Política 
* Silvio Berlusconi.
* Gordon Brown.
* George W. Bush.
* Raúl Castro.
* Hugo Chávez.
* Cristina Fernández de Kirchner.
* Evo Morales.
* Barack Obama.
* José Luis Rodríguez Zapatero.
* Nicolas Sarkozy.

### Relixión 
* Bieito XVI, papa.
miniatura|175px|dereita|Nadal.
### Deporte 
* Fernando Alonso.
* Lance Armstrong.
* Roger Federer.
* Leo Messi.
* Rafael Nadal.
* Shaquille O'Neal
* Dani Pedrosa.
* Ronaldinho.
* Ronaldo.
* Cristiano Ronaldo.
* Valentino Rossi.
* Michael Schumacher.
* Nigel David Short.
* Zinedine Zidane.

### Outros 
* Osama bin Laden.

## Anos
Barrancabermeja

**Barrancabermeja** é un municipio colombiano da provincia de Mares, no departamento de Santander, ten 1&nbsp;157&nbsp;km² e 202&nbsp;167 habitantes. A altitude media é de 75 metros sobre o nivel do mar. A tradición local di que ao chegar os españois ao lugar lle puxeron este nome ao ver a cor vermella da terra en forma de cavorcos (en español, *barrancas*).

## Historia 
Xa antes da chegada dos españois existía un poboado indíxena, pero a vila española data de 1536 e chegou á categoría de municipio en 1922. É un centro de explotación petrolífera e acolle un museo do Petróleo.

## Véxase tamén 
### Ligazóns externas 
* Páxina oficial
Masa en repouso

A **masa en repouso** é a masa propia dun corpo material.

Considérase nun sistema no que está en repouso debido a que a masa varía coa velocidade, segundo a teoría da Relatividade. Esisten entidades que non teñen masa en repouso (m0 = 0); son as que se ven compelidas a viaxar á velocidade da luz (c) como os fotóns.
6 de abril

O **6 de abril** é o 96º día do ano do calendario gregoriano e o 97º nos anos bisestos. Quedan 269 días para finalizar o ano.

## Acontecementos 
[dereita|miniatura|110px|[Moai na Illa de Pascua]]
* 1652 - Os holandeses establécense no que máis adiante sería a Cidade do Cabo.
* 1722 - Descuberta, por Jakob Roggeveen, da Illa de Pascua.
* 1896 - Abertura dos Primeiros Xogos Olímpicos de Verán da Era Moderna, en Atenas.
* 1917 - Estados Unidos declara a guerra a Alemaña na primeira guerra mundial.
* 1961 - Declárase monumento histórico a Ponte Maior de Ourense.
* 1968 - Massiel gaña o Festival de Eurovisión para España con "la, la, la".
* 1981 - Promulgación do Estatuto de Autonomía de Galiza.
* 2006 - O Fidac comeza a pagar ao Estado español os 115 millóns de indemnización pola catástrofe do Prestige.
* 2006 - Os Estados Unidos de América únense á UE e suspende as axudas a Palestina.
* 2006 - Fomento exclúe a Galicia das liñas de AVE que antes do 2010 entrarán en servizo.
* 2006 - Bruxelas acusou a España de agacharlle o estado de 77 praias galegas dende 1991.

## Nacementos 
miniatura|100px|Avilés de Taramancos.
* 1483 - Rafael, pintor e arquitecto italiano.
* 1732 - José Celestino Mutis, sacerdote, botánico, matemático español (m. 1808.
* 1820 - Nadar, fotógrafo francés (m. 1910).
* 1826 - Gustave Moreau, gravador e debuxante francés.
* 1895 - María Miramontes, activista e intelectual rexionalista galega (m. 1964).
* 1917 - Leonora Carrington, pintora surrealista e escritora inglesa (m. 2011).
* 1918 - Amando de Ossorio, director galego de cinema de terror.
* 1926 - James Watson, biólogo e zoólogo estadounidense (m. en 2025),
* 1926 - Ian Paisley, político e líder relixioso de Irlanda do Norte.
* 1928 - James Watson, biólogo e zoólogo estadounidense.
* 1935 - Antón Avilés de Taramancos, escritor galego (m. 1992).
* 1944 - Manoel Soto Ferreiro, político galego.
* 1945 - Muriel Casals, economista catalá.
* 1949 - Horst Ludwig Störmer, físico alemán.
* 1954 - Elixio Villaverde García, escritor e historiador galego (m. 2018).
* 1956 - Claudio Rodríguez Fer, escritor galego.
* 1963 - Rafael Correa, economista e político ecuatoriano.
* 1974 - Moncho Iglesias, escritor e tradutor galego.

## Mortes 
miniatura|100px|Durero.
*1199 - Ricardo I de Inglaterra, rei de Inglaterra.
* 1528 - Alberto Durero, pintor alemán.
* 1945 - Manuel Bares Giráldez, xornalista galego.
* 1961 - Jules Bordet, médico inmunólogo e microbiólogo belga.
* 1971 - Igor Stravinskii, compositor ruso.
* 1992 - Isaac Asimov, escritor estadounidense.
* 1997 - Francisco González Amadiós, economista e político galego.
* 2005 - Príncipe Rainiero de Mónaco.
* 2010 - Anatoli Dobrynin, político soviético (m. 1919).

## Festas e celebracións 
* Día Internacional do Deporte para o Desenvolvemento e a Paz , declarado en 2013 pola Asemblea Xeral das Nacións Unidas
* Día Mundial da Actividade Física 

## Outros 
* Santoral: Santos: Guillermo, abade; Celestino I, papa; Celso, Prudencio, Ireneu, bispos; Platónides, Ciriaca, confesores; Marcelino, Timoteo, Dióxenes, Amando, Macario, Máximo, mártires; Urbano, Xeramaro, abades; Eutiquio, patriarca.

## Notas 
Os 366 días do ano
1483

## Acontecementos 
* 14 de maio - Coroación de Carlos VIII o Amable.
* Fundación de Puerto Real polos Reis Católicos.
* 9 de abril: coroación de Eduardo V de Inglaterra.
* Gran Canaria é sometida á coroa de Castela.
* Tomás de Torquemada é nomeado Inquisidor xeral.
* Promúlgase un decreto en Sevilla que anuncia a expulsión dos xudeus da rexión andaluza.

## Nacementos 
* 14 de febreiro - Babur, emperador ou *moghul* da India (m. 1530).
* 6 de abril - Rafael, pintor e arquitecto italiano.
* 10 de novembro - Martiño Lutero, teólogo alemán creador da reforma protestante.

## Mortes 
* 23 de marzo - Iolanda de Anjou, duquesa de Lorena e de Bar (n. 1428).
* 3 de outubro - O Mariscal Pardo de Cela, decapitado en Mondoñedo.
* Lois XI de Francia, rei de Francia entre o 1461 e o 1483. (n. 1423)

## Notas 
## Véxase tamén 
## Outros artigos 
Historia ano a ano
Portátil

[dereita|miniatura|Un [MacBook.]]
Un **portátil** ou tamén *ordenador portátil* (en inglés *laptop* ou *notebook*) é unha pequena computadora persoal móbil, que pesa normalmente entre 1 e 3 quilogramos. Os portátiles son capaces de realizar a maior parte das tarefas que realizan os ordenadores de escritorio, coa vantaxe da mobilidade.

## Compoñentes 
Moitos dos compoñentes dunha computadora portátil son similares aos compoñentes das computadoras de escritorio pero habitualmente son de menor tamaño:

* CPU de baixo consumo. 
* Discos duros de 2,5 polgadas ou menor, fronte aos discos de 3,5 polgadas dos ordenadores de sobremesa.
* Módulos de memoria RAM SO-DIMM (Small Outline DIMM) máis pequenos que os DIMM usuais nos ordenadores de sobremesa.
* Unidade lectora e gravadora de CD ou DVD de formato reducido.
* Teclado integrado.
* Pantalla integrada tipo TFT, que á súa vez realiza a función de tapa do portátil facilitando o seu transporte.
* Panel táctil para manexar o punteiro no canto de rato.

## Notas 
## Véxase tamén 
### Outros artigos 
* Computadora de escritorio
Rexión Insular de Colombia

A **Rexión Insular de Colombia** non é unha Rexión propiamente dita, senón que se compón de todas aquelas illas de Colombia afastadas das costas continentais, que é o caso do Arquipélago de San Andrés, o de Providencia (Colombia) no océano Atlántico e mais as illas Malpelo e Gorgona, no océano Pacífico. Nela non se contan as illas fluviais nin lacustres.

## Véxase tamén
### Ligazóns externas
* Páxina oficial da Gobernación de San Andrés e Providencia
Licenza de documentación libre de GNU

[miniatura|dereita|Logo de GNU (un [Ñu estilizado).]]
A **Licenza de documentación libre de GNU** (*GNU Free Documentation License*, **GFDL**) é unha licenza copyleft para contido libre. Foi creada pola Free Software Foundation (FSF, "Fundación para o software libre") para o proxecto GNU.

Esta licenza foi deseñada para a documentación do software e outros documentos de axuda. A licenza estipula que calquera copia dos documentos, inclusive se é modificada, sempre levará a mesma licenza. Os documentos poden ser vendidos, pero sempre se facilitará a forma de poderen ser editados.

## Véxase tamén 
### Outros artigos 
* General Public License

### Ligazóns externas 
* Texto oficial da licenza GFDL 
* Tradución automática ao galego a partir da versión non oficial en castelán
Copyleft

***Copyleft*** é a práctica de ofrecer o dereito a distribuír libremente copias e versións modificadas de obras coa única restrición de que as novas obras teñen que ter os mesmos dereitos de distribución. Así é que o *copyleft* defínese como a estratexia de emprego do copyright, ou leis de dereitos de autor, para fomentar a copia, difusión, modificación e mellora de traballo informático, literario ou artístico. Conta cun conxunto de licenzas *copyleft* que establecen os termos legais que se aplican ás obras derivadas das obras.

As condicións do autor son, que no canto de prohibir a copia como se fai coas leis de dereito de autor, que cun *copyleft* establece baixo que termos se poden usar, facer a copias e modificar a súa obra, co requisito de que se manteñan sempre as mesmas condicións de emprego e difusión desas novas obras.

As licenzas *copyleft* de software establecen que toda a información necesaria para reproducir e modificar a obra estea dispoñible para calquera usuario. Isto implica que ademais dos ficheiros binarios se ten que compartir o código fonte do software e a licenza cos seus termos e o recoñecemento aos autores. A GNU General Public License (GPL), escrita por Richard Stallman, foi a primeira licenza aberta e a que acadou un amplo uso. A Creative Commons, unha organización sen ánimo de lucro fundada por Lawrence Lessig, ofrece unha licenza similar chamada *share-alike* (que significa *comparte do mesmo xeito*). Na ciencia estanse a popularizar os proxectos de colaboración aberta, publicación dos datos e software asociados a investigación.

## Etimoloxía 
O termo *copyleft* provén do inglés copyright ("dereito de autor"). A tradución literal de *copyright* sería "dereito de copia". O termo *copyleft* altera a parte da palabra *copyright* que significa "dereito" (*right*, que ao igual que en galego tamén pode facer referencia ao lado dereito), e a transforma en *left* (que significa "esquerdo", aínda que pode significar tamén "deixar" ou "ceder" en participio). Así, etimoloxicamente *copyleft* podería significar "cesión de copia", en referencia a que posibilita a creación e distribución de copias modificadas. Por outra banda, Richard Stallman traduciríao coma "esquerdo de copia", e na súa liña podería traducirse como "esquerdos de autor".

## Orixe 
O concepto de *copyleft* ideouno Richard Stallman, quen quería desenvolver unha licenza de software que ademais de asegurar que se cumprían as catro liberdades do software libre no software baixo a licenza, quería asegurarse de que as modificacións e melloras feitas a dito software por terceiros tamén cumprisen coas catro liberdades.

## Notas 
## Véxase tamén 
### Ligazóns externas 
*Sitio web oficial .
Hóckey

miniatura|dereita
O **hóckey** é un deporte, ou familia de deportes, que consiste no enfrontamento entre dous equipos no cal, os xogadores, valéndose dun stick ou pau de madeira, teñen que levar unha bóla dura ou disco de caucho até a portería contraria para anotar un gol. Existen varias modalidades mais as principais son estas catro: sobre patíns, sobre patíns en liña, sobre herba e sobre xeo.

## As modalidades do hóckey 
Existen catro modalidades principais de hóckey
* Hóckey sobre herba
* Hóckey sobre xeo 
* Hóckey sobre patíns
* Hóckey sobre patíns en liña

## Hóckey a patíns 
O **hockey sobre patíns** ou **hóckey a patíns** é un deporte que se disputa entre dous equipos de cinco xogadores (catro xogadores de pista e un porteiro), con dúas portarías, nunha cancha pechada por un valo coas esquinas redondeadas.
Os xogadores desprázanse grazas a uns patíns de catro rodas (paralelas) e utilizan un *stick* ou pau de madeira con forma curva para conducir unha pelota de caucho.

### Historia 
Considérase que foi inventado a fins do século XIX en Inglaterra por Edward Crawford, como unha adaptación do hóckey sobre xeo.

En 1924 créase a Federación Internacional de Patín, que regula tanto este deporte como o patín artístico, o patín de velocidade e o hockey en liña. Os países fundadores foron Inglaterra, Suíza, Alemaña e Francia.
O primeiro campionato mundial realizouse en 1926.

Aínda que a fins do século XIX xa se expandiu a súa práctica por case toda Europa continental, nas primeiras décadas do século XX comézase a practicar en lationamérica.

### Terreo de xogo 
A pista de xogo en forma de rectángulo, debe presentar unhas dimensións proporcionadas, en que a extensión longitudinal debe corresponder ao dobre da anchura, e cuxos límites son os seguintes:

* Mínima - 34×17 metros
* Standard - 40×20 metros
* Máxima - 44×22 metros

Todo o perímetro da pista está limitado por un zócolo e un valo sustentados por elementos de perfil vertical con fixación ao chan de forma sólida e resistente, e cuxa altura non poderá ser inferior a 1 metro para o zócolo, e, de 20 centímetros de altura e 2 de espesor para o valo. Cada un dos catro cantos do rectángulo da pista de xogo, debe ter unha configuración semicircular, construído con base nun radio de círculo de 1 metro, do vértice do rectángulo da pista.

Sempre que as áreas de tope e exteriores da pista de xogo, sexan destinadas á pasaxe ou localización de público, "é obrigatoria" a colocación dunha rede de protección, que poderá ser amovible, colocada a toda a anchura da pista de xogo, e ter unha altura nunca inferior a 4 metros, medidos a partir da superficie da pista.

## Hóckey sobre xeo 
## Notas
## Véxase tamén 
### Outros artigos 
* H.C. Liceo
* Patinaxe
* Patín

### Ligazóns externas 
* Federación Galega de patinaxe  Para as modalidades sobre patíns.
* Canal Hockey Páxina dedicada ao hóckey galego. 
* Hockey Club Liceo  Páxina web do principal club galego de hóckey.
Eurozona

miniatura|dereita|upright=1.2|

A **eurozona** ou **zona euro** é unha rexión europea que agrupa os países da Unión Europea que teñen como moeda oficial o euro (€). O Banco Central Europeo é o responsábel da política monetaria na zona euro, e o eurogrupo é o órgano político que reúne os representantes dos países que utilizan esta moeda.

Os 21 países membros da **zona euro** son, en 2026, Alemaña, Austria, Bélxica, Bulgaria, Chipre, Croacia, Eslovaquia, Eslovenia, España, Estonia, Finlandia, Francia, Grecia, Irlanda, Italia, Letonia, Lituania, Luxemburgo, Malta, Países Baixos e Portugal.

## Historia e características 
A eurozona foi creada en 1999 por 11 países da Unión Europea, mais os billetes e moedas non comezaron a circular até o 1 de xaneiro de 2002. Posteriormente incorporáronse Grecia o 1 de xaneiro de 2001 (entrando en circulación xunto cos anteriores), Eslovenia o 1 de xaneiro de 2007, Malta e Chipre o 1 de xaneiro de 2008, Eslovaquia o 1 de xaneiro do 2009, Estonia o 1 de xaneiro de 2011, Letonia o 1 de xaneiro de 2014 e Lituania o 1 de xaneiro de 2015. Respecto dos territorios dos Estados da Unión que non pertencen á propia UE, utilizan o euro as colectividades de ultramar francesas de Saint-Pierre-et-Miquelon, San Bartolomeu, as Terras Antárticas e Austrais Francesas e a illa de Clipperton, así como as bases soberanas británicas de Acrotiri e Dekhelia situadas na illa de Chipre.

Ademais destes 21 países existen outros fóra da Unión Europea que tamén teñen o euro como moeda única. Entre eles están Mónaco, San Marino, Cidade do Vaticano (que emiten os seus propios euros grazas a que teñen acordos legais coa Unión Europea), Andorra (ten acordos legais coa Unión Europea pero non emite euros propios). Kosovo e Montenegro utilízana sen acordos legais coa Unión Europea.

Os países da Unión Europea que non están na **eurozona** pero teñen a obriga de adoptalo son Suecia, Hungría, Polonia, República Checa e Romanía. Outros como Dinamarca gozan dunha cláusula de exclusión que lles permite continuaren a utilizar as súas moedas nacionais indefinidamente.

## Notas
Microsoft

**Microsoft Corporation** é unha compañía de software fundada por Bill Gates e Paul Allen en 1975 en Albuquerque, Novo México. Ten a súa sede actual en Redmond, Washington. É a maior compañía de software do mundo con máis de 50.000 empregados en total en varíos países e é coñecida principalmente polas diferentes versións dos seus sistemas operativos Windows e MS-DOS, así como polo paquete de aplicacións ofimáticas Microsoft Office, da que fan parte programas como Word, Excel, Access ou FrontPage.

## Historia 
Foi fundada inicialmente para desenvolver e vender intérpretes de BASIC para o Altair 8800. A mediados dos anos 80 conseguiu dominar o mercado de ordenadores persoais co sistema operativo MS-DOS. A compañía iniciou unha oferta pública de venda no mercado de valores en 1986, a cal, debido á subida de cotización das accións, levou a catro empregados a converterse en milmillonarios e a 12.000 en millonarios.

Durante a súa historia, foi obxecto de críticas por parte da Comisión Europea e do Departamento de Xustiza dos Estados Unidos, que a acusaron de realizar prácticas monopolísticas.

Microsoft afianzou a súa posición noutros mercados como o dos sistemas operativos e suites de oficina, con recursos como a rede de televisión por cable MSNBC, o portal de Internet MSN, ou a enciclopedia multimedia *Microsoft Encarta*. A compañía tamén comercializa hardware, como o rato de Microsoft e produtos de entretemento caseiro como Xbox, Xbox 360, Zune ou MSN TV (antes WebTV). Microsoft deu soporte aos seus usuarios a través de Usenet en grupos de noticias e en Internet; tamén premia coa categoría de Microsoft MVP (Most Valuable Professional) a aqueles voluntarios que demostran ser útiles na asistencia á clientela.

A súa web oficial é unha das páxinas máis visitadas da rede. Segundo Alexa, en maio de 2008 recibía máis de 2,4 millóns de visitas únicas, co que se situaba como a 14ª web con máis visitas do mundo.

## Produtos 
Sistemas operativos: MS-DOS, Windows (Windows 1.0, Windows 3.X, Windows 95, Windows 98, Windows ME, Windows 2000, Windows XP, Windows 2003 Server, Windows Vista, Windows Longhorn Server, Windows 7, Windows 8 e Windows 10).

## Véxase tamén 
### Outros artigos 
* Bill Gates
* Paul Allen
* Windows
* Microsoft Xbox
* Abrazar, estender e extinguir

### Ligazóns externas 
* Microsoft Ibérica, S.L.R.
* Microsoft Corporation
* Equipo executivo da compañía (en inglés)
Bill Gates

**William Henry "Bill" Gates III**, nado en Seattle (estado de Washington) o 28 de outubro de 1955, é un informático, empresario e filántropo estadounidense. Gates foi director xeral e actualmente é presidente de Microsoft, a compañía de software que fundou xunto con Paul Allen.

## Traxectoria 
### Infancia e comezos 
Seu pai, William H. Gates II, era un avogado de Seattle e a súa nai, Mary Gates, profesora da Universidade de Washington e presidenta de United Way International. Gates realizou os seus estudos primarios na escola privada Lakeside School onde comezou a interesarse no software e comezou a programar ordenadores aos 13 anos.

### Estudos universitarios 
En 1973, Gates entrou en Harvard onde coñeceu Steve Ballmer, actual Director Xeral (en inglés «chief executive») de Microsoft. Mentres estaba en Harvard, Gates desenvolveu un compilador para a linguaxe de programación BASIC destinada o primeiro microordenador, o MITS Altair.

### A creación de Microsoft 
En 1975 funda co seu amigo da infancia Paul Allen a empresa de informática Microsoft. Inicialmente cada un tiña o metade das accións da compañía aínda que logo Gates obtivo maiores cotas de poder. Microsoft adquire a unha empresa chamada Seattle Computer o QDOS (*Quick and Dirty Operating System*, sistema operativo rápido e sucio) que renomea como MS-DOS e vende a IBM coma sistema operativo do primeiro PC, obtendo unha parte de beneficio por cada copia que se vendese co IBM-PC e conservando Microsoft os dereitos para licenciar o sistema a terceiras compañías.

En 1995 a súa compañía presenta o sistema operativo Windows 95.

### O home con máis diñeiro do mundo 
En 1996, a revista *Forbes* colócao primeiro na súa lista de persoas máis ricas do mundo, cunha fortuna aproximada de 18.500 millóns de dólares. En 1997 a súa fortuna é a segunda do mundo, sendo de 36.400 millóns de dólares. En 1998 recuperou o primeiro posto, cunha fortuna estimada ese ano como de 51.000 millóns de dólares. En 1999 a súa fortuna continúa sendo a primeira, concretamente de 90.000 millóns de dólares triplicando o terceiro na lista, o seu amigo e cofundador de Microsoft Paul Allen. En 2000 a súa fortuna calculábase en 60.000 millóns de dólares.

### Bill & Melinda Gates Foundation 
Gates casou con Melinda French o 1 de xaneiro de 1994 coa que ten tres fillos: Jennifer Katharine Gates (nada o 26 de abril de 1996), Rory John Gates (nado o 23 de maio de 1999) e Phoebe Adele Gates (nado o 14 de setembro de 2002).

En xaneiro do 2000 Gates fundou coa súa esposa a *Bill & Melinda Gates Foundation*, unha organización sen ánimo de lucro destinada levar os avances tecnolóxicos a todo o mundo, abrir bibliotecas públicas, loitar contra as enfermidades máis estendidas... a fundación ten a súa sede en Seattle, Washington.

## Obra 
Bill Gates publicou dous libros:
* *The Road Ahead* (1995)
* *Business @ the Speed of Thought* (1999), traducido a 25 idiomas.

## Véxase tamén 
### Ligazóns externas 
* Sitio web de Bill Gates .
* Bill & Melinda Gates Foundation .
Seine-Maritime

**Seine-Maritime** (76) é un departamento francés.

O departamento de **Sena-Inferior** foi creado na Revolución francesa, o 4 de marzo de 1790 en aplicación da lei do 22 de decembro de 1789, a partir dunha parte da provincia de Normandía.

Tomou o nome de *Sena-Marítimo* o 18 de xaneiro de 1955.

Sena-Marítimo forma parte da rexión de Normandía. Linda cos departamentos de Somme, de Oise e de Eure, e está bañado pola canle da Mancha do esteiro do Sena ata a embocadura do Bresle.

## Principais cidades
*Ruán, *chef-lieu* (capital) do departamento
*Dieppe
*Le Havre, primeiro porto francés en capacidade

## Véxase tamén 
### Ligazóns externas 
* Prefectura
* Consello xeral
1152

## Acontecementos 
* 4 de marzo: Frederico I Barbarroxa é elixido rei dos alemáns (ata 1190).
* Lois VII de Francia repudia a Aliénor de Aquitania quen casa co futuro Henrique II de Inglaterra.
* Establecemento do arcebispado de Nidaros (Trondheim), Noruega.

## Nacementos 
* Afonso II de Aragón
* Peire Cardinal, trobador provenzal.

## Mortes 
* 15 de febreiro - Conrado III, emperador do Sacro Imperio Xermánico.
* 12 de xuño - Henrique de Escocia, herdeiro ao trono escocés.
## Outros 
* O rei Afonso VII doa a illa Norte das Cíes ou illa de Santo Estevo ao mosteiro de San Salvador de Coruxo (hoxe no concello de Vigo).

Historia ano a ano
Frederico I do Sacro Imperio Romano Xermánico

miniatura|dereita|170px|Frederico I Barbarroxa.
**Frederico I**, tamén coñecido como **Frederico Barbarroxa**, nado en 1122 e finado en Anatolia en 1190, foi elixido rei de Alemaña o 4 de marzo de 1152 en sucesión do seu tío Conrado III, e coroado emperador do Sacro Imperio Romano Xermánico en 1155.

Ademais, foi duque de Suabia (Frederico III, 1147 - 1190).

## Traxectoria 
miniatura|dereita|170px|Armas dos Hohenstaufen

Fillo de Frederico de Hohenstaufen, duque de Suabia, e de Xudite de Baviera, da dinastía rival dos Güelfos, Frederico era o herdeiro dunha das principais familias de Alemaña, sendo un candidato aceptable para os príncipes electores do Sacro Imperio.

Fixo seis expedicións a Italia; na primeira, foi coroado emperador do Sacro Imperio en Roma polo papa Hadrián IV, despois de obter o control da cidade republicana dirixida por Arnold de Brescia. Por esta causa as relacións entre o emperador e o papa degradáronse, culminando o conflito coa derrota de Frederico na batalla de Legnano, preto de Milán, pola Liga lombarda das cidades do norte de Italia.

Despois de facer as paces co papa Alexandre III, Frederico embarcou para as cruzadas (1189) con Filipe II de Francia e Ricardo I de Inglaterra (Ricardo Corazón de León). Afogaría atravesando o río Göksu ou Saleph, preto da actual Silifke, na Cilicia, no sur de Anatolia.

O seu fillo Henrique VI sucedeuno como rei de romanos e emperador do Sacro Imperio.

## Lenda 
Frederico é o protagonista dunha lenda de heroes dormentes, que di que non está morto, senón adormecido cos seus cabaleiros nunha cova nas montañas de Kyffhäuser, en Turinxia (Alemaña), e que cando os corvos deixen de voar ó redor da montaña el acordará e restablecerá a antiga grandeza de Alemaña. Segundo a historia a súa barba roxa empuxaba a mesa ata onde el estaba sentado. Os seus ollos están medio abertos no seu soño, pero de cando en cando envía un rapaz a ver se os corvos deixaron xa de voar.

## Na posteridade 
A invasión alemá da Unión Soviética en 1941 recibiu o nome clave de *Operación Barbarroxa*, en recordo de Frederico I.

## Véxase tamén 
### Bibliografía 
* Cardini, Franco (1987): *Barbarroja: vida, triunfos e ilusiones de un emperador medieval*. Edicions 62. ISBN 978-84-297-2533-9. 
* Cardini, Franco e Marina Montesano (2006): *Storia medievale*. Firenze: Le Monnier Università. ISBN 88-0020-474-0.
* Engels, Odilo (2005): *Die Staufer*. 8. Auflage. Stuttgart: Kohlhammer. ISBN 3-17-017997-7.

### Outros artigos 
*Sacro Imperio Romano Xermánico
*Henrique VI
*Querela das Investiduras
*Dinastía Hohenstaufen

### Ligazóns externas 
* Hauptseite der Regesta Imperii Friedrichs I .
* Die Gelnhäuser Urkunde (Ed. Stuart Jenks ) (Belehnung des Kölner Erzbischofs mit dem Herzogtum Westfalen-Engern 1180) .
* Federico I (Barbarossa) , , .
1122

## Acontecementos 
* Aparición da bóveda oxival gótica en Francia na igrexa de Morienval, en Oise.
* Expedición de Lois VII de Francia contra o conde de Auvernia.
* O emperador bizantino Xoán II Comneno derrota aos pechenegos.
* O Concordato de Worms pon fin á disputa das investiduras entre a Igrexa e os Estados.
* Pierre o Venerábel convertese en abade de Cluny.
* Remata a construción da Catedral de Santiago.
* O Papa Calisto II institúe o Ano Santo Xacobeo.
* D. Afonso Henriques, aínda infante, é armado cabaleiro na catedral de Zamora.
* 17 de febreiro: Tareixa de León, raíña de Portugal, concede ó bispo de Ourense e ós seus sucesores a xurisdición sobre a cidade. O acto sería confirmado por monarcas posteriores.

## Nacementos 
* Manuel I, emperador bizantino.
* Frederico I Barbarroxa, emperador romano-xermánico.
* Aliénor de Aquitania raíña de Francia e de Inglaterra (m. 1204).
* Rexinaldo II de Bar, conde de Bar (m. 1170). Data aproximada.

## Mortes 
* Hariri, escritor árabe (n. 1054), autor de *maqamat*.

## Outros 
Historia ano a ano
Lista de concellos de Pontevedra

miniatura|300px|Mapa dos concellos da provincia de Pontevedra.
**Lista dos 61 concellos da provincia de Pontevedra**:

## Concellos 
## Notas 
## Véxase tamén 
### Outros artigos 
* Lista de concellos da Coruña
* Lista de concellos de Lugo
* Lista de concellos de Ourense
* Lista de concellos galegos por poboación
IES Dionisio Gamallo Fierros

O **IES Dionisio Gamallo Fierros** foi un centro educativo de Secundaria de Ribadeo. No ano 2012, foi unificado co IES Porta da Auga, constituíndo o IES de Ribadeo.

## Características
O instituto comezou a funcionar en 1955 pero o edificio inaugurouse en 1958 e foi o primeiro Instituto de Bacharelato da comarca, co nome de Instituto Laboral Carlos Mª Rodríguez de Valcárcel. A denominación de "Instituto Laboral" debíase a que nel se realizaban prácticas dos diferentes oficios e profesións. A finais do século XX, pasa a ser chamado IES nº 1 de Ribadeo, e posteriormente, xa no ano 2000, recibe o nome de IES Dionisio Gamallo Fierros, quen fora o seu primeiro director, e era un especialista na literatura do século XIX.

No centro impartíronse clases de Educación Secundaria Obrigatoria e de Bacharelato, así como dalgunha rama de Formación Profesional. Gañou algún premio de deseño de páxinas web educativas.

## Notas 
## Véxase tamén
### Ligazóns externas
*Páxina do instituto
*Decreto de extinción
Richard Stallman

**Richard Matthew Stallman**, tamén coñecido polas súas iniciais **RMS**, nado o 1953 en Manhattan, é unha das figuras máis significativas do movemento do software libre a nivel internacional, e a miúdo é alcumado o *gurú* do software libre.

## Traxectoria 
Stallman licenciouse en Física pola Universidade Harvard en 1974. Durante a carreira traballou no Laboratorio de Intelixencia Artificial do Instituto de Tecnoloxía de Massachusetts (MIT), onde aprendeu a deseñar sistemas operativos. Escribiu o primeiro editor de textos extensíbel Emacs en 1975 e contribuíu para a investigación en intelixencia artificial.

En xaneiro de 1984 deixou o MIT, e farto do que el consideraba un abuso por parte da industria do software, anunciou a varios grupos de Usenet a súa intención de crear un sistema operativo completamente libre. De seguida publicou o Manifesto GNU, e creou a Free Software Fundation (“Fundación Software Libre” en inglés) para a coordinación dos esforzos para a creación do sistema operativo libre GNU.

Dende 1991, ano no que recibiu o premio *Grace Hopper Award* que entrega a *Association for Computing Machinery* por Emacs, foi nomeado doutor honorario de varias universidades de todo o mundo e recibiu numerosos premios. É o autor, ademais, da licenza Licenza Xeral GNU e dende mediados da década de 1990 lidera de forma activa o movemento polo software libre, tanto no desenvolvemento de aplicacións coma na divulgación dos ideais en que se basea o movemento.

En setembro de 2019 dimitiu do Computer Science and Artificial Intelligence Laboratory asociado ó MIT e como presidente da Free Software Foundation trala controversia xurdida da publicación dun fío correo electrónico no que facía varias declaracións sobre as acusacións de tráfico de menores a Jeffrey Epstein.

## Notas 
## Véxase tamén 
### Outros artigos 
* Emacs
* FSF
* proxecto GNU
* GPL
* Software libre

### Ligazóns externas 
* Richard Stallman's Personal Page - A súa páxina persoal
* FSF - Richard M. Stallman - Caderno de bitácora de Richard M. Stallman
* The GNU Operating System - Páxina do Proxecto GNU
* FSF - The Free Software Foundation Sede da *Free Software Fundatión* (Fundación para o Software Libre)
* Entrevista en español a Stallman en YouTube
* Entrevista en *Praza Pública*
Ría de Vigo

A **ría de Vigo** é a ría galega máis ao sur das Rías Baixas e unha das maiores en extensión. Ábrese ao Atlántico desde cabo Home, ao norte, ata ao cabo Silleiro, ao sur, e queda pechada na metade da boca polas Illas Cíes. A ría estreita na enseada de San Simón. Alí forma un estuario interior no que verten na boca da ría os principais afluentes: Oitavén-Vergudo e o Ulló.

A ría baña os concellos de Cangas do Morrazo, Moaña, Vilaboa, Pontevedra, Soutomaior, Redondela, Vigo, Nigrán e Baiona. A riqueza en recursos mariños da ría, os caladoiros e a presenza dun dos principais portos pesqueiros na costa da ría fan posible e explican a alta urbanización do litoral e a alta densidade demográfica

miniatura|250px|Ponte de Rande na ría de Vigo.

## Ríos
No norte da ría desembocan os ríos da Fraga e o do Pontillón. No sur fano o Alvedosa, o Oitavén e o Verdugo, o Miñor, o de Baredo, o da Groba e o Lagares. A principal afluencia de auga procede do Oitavén-Verdugo, xa que teñen un caudal medio de 16 m3 por segundo; o do Alvedosa, que ten 2 m3 por segundo de caudal; e o Lagares, que ten uns 2,5 m3 por segundo. Porén, o río Lagares, non exerce, debido á súa situación, unha grande influencia no esquema xeral de circulación da ría.

## Zonas protexidas
A Ría de Vigo presenta zonas legalmente protexidas, como son as Illas Cíes, como Parque nacional das Illas Atlánticas, a enseada de San Simón, a Costa da Vela, as Illas Estelas e A Ramallosa como integrantes da Rede Natura 2000.

## Galería de imaxes

Ficheiro:Ría de Vigo.JPG|Ría de Vigo (O Viso). 
Ficheiro:Vexovigovexocangas.jpg|Solpor na ría.
Ficheiro:Ria de Vigo. Ponte de Rande. Galiza.jpg|Ría e ponte de Rande.
Ficheiro:Ensenada de San Simon dende as rochas.jpg|A illa de San Simón dende o fondo da ría  (Soutoxuste, O Viso).

## Notas
## Véxase tamén
### Bibliografía
* "Guía cidadá de Vigo y su área metropolitana", *Faro de Vigo* (2002). Depósito legal: V-5016-2002.

### Outros artigos
*Illas Cíes
*Illa de San Simón
*Enseada de San Simón
Meteoroloxía

[miniatura|250px|Estación meteorolóxica no [IES García Barros da Estrada.]]
A **meteoroloxía** (do grego **μετέωρο**, *meteoro*, "partículas en suspensión no alto do ceo" e **λόγος**, *logos*, "coñecemento, discurso") é unha ciencia de tipo interdisciplinar que parte da física, da química e da matemática para estudar o clima e os fenómenos atmosféricos, tales como as nubes, as depresións e as precipitacións, para comprender como se forman e evolucionan.

A meteoroloxía é unha disciplina que utiliza principalmente a mecánica dos fluídos, aplicada ó aire, pero tamén outras ramas da física, así como da química e a matemática.

O día 23 de marzo celébrase o *Día Meteorolóxico Mundial*, para conmemorar a entrada en vixencia, en 1950, da Organización Meteorolóxica Mundial .

## Aplicación e utilidade 
A meteoroloxía moderna permite establecer as previsións da evolución do tempo apoiándose en modelos matemáticos a curto e a longo prazo. Tamén se utiliza para predicir a calidade do aire (polución, cantidade do pole no aire...), os cambios climáticos e para o estudo para outras actividades humanas: riscos naturais, construción, tráfico aéreo, navegación etc.

## Fenómenos meteorolóxicos 
Os fenómenos meteorolóxicos (*meteoros*) están condicionados polas circunstancias atmosféricas e dependen da temperatura, a presión atmosférica e o vapor de auga, que interaccionan e mudan co paso do tempo.

## Aparellos usados en meteoroloxía 
* Anemómetro
* Barómetro
* Cataventos
* Higrómetro
* Termómetro

## Notas 
## Véxase tamén 
### Outros artigos 
* Clima
* Atmosfera terrestre
Refraneiro

Chámase **refraneiro** o conxunto de refráns. En xeral, considérase sinónimo de 'refraneiro popular', axustando o cualificativo pola tradición de nacemento dos refráns.

## Véxase tamén 
### Outros artigos 
* Proverbio
* Refraneiros galegos

### Ligazóns externas
* exercicios sobre refráns, en Galilibros.
* Blog O Refraneiro
Apátrida

Dise da persoa que se considera que non pertence a ningún estado, nación, país, territorio,... é dicir, que non ten patria.

O 28 de setembro de 1954 a ONU aproba en Nova York a **Convención sobre o Estatuto dos Apátridas** que entra en vigor o 6 de xuño de 1960.

## Ligazóns externas 
* Convención sobre o Estatuto dos Apátridas  Oficina do Alto Comisionado para os Dereitos Humanos da ONU.
* Real Decreto 865/2001, de 20 de xullo, polo que se aproba o Regulamento de Recoñecemento do Estatuto de Apátrida en España  .
Lema

Un **lema** ou divisa é unha frase, xeralmente curta, que trata de impulsar unha idea como base dunha actividade, empresa, sociedade etc.

## Lemas de entidades non comerciais 
* *Citius, altius, fortius*: 'Máis rápido, máis alto, máis forte' (en latín), lema dos Xogos Olímpicos.
* *Move your Body, Strech your Mind*: 'Move o teu corpo, libera a túa mente', lema para favorecer o deporte na Unión Europea en 2004, lanzado por Viviane Reding, Comisaria de Educación e Cultura.

## Véxase tamén 
* Hendiatris
Mercurio

**Mercurio** pódese referir a:

***Mercurio**, un elemento químico: 
***Mercurio**, o primeiro planeta do Sistema Solar contando a partir do Sol.
***Mercurio**, un deus da mitoloxía romana.
****Mercurio***, novela de Emilio Alonso publicada en 2008.
Oise

**Oise** (60) é un departamento francés que debe o seu nome ao río que o atravesa, o río Oise.

## Historia 
O departamento foi creado durante a Revolución francesa, o 4 de marzo de 1790 en aplicación da lei do 22 de decembro de 1789, principalmente a partir dunha parte da provincia da Illa de Francia.

## Xeografía 
O Oise forma parte da rexión de Alta Francia. O departamento está situado a 35&nbsp;km ao norte de París. É fronteirizo cos departamentos de Somme, Aisne, Sena e Marne, Val do Oise, Eure e Sena Marítimo.

## Turismo 
O maior atractivo turístico do departamento de Oise é o Parc Astérix, aberto en 1989. Outro importante atractivo é a Catedral de Saint-Pierre de Beauvais e o Castelo de Pierrefonds.

## Ligazóns externas 
* Prefectura
* Consello xeral 
* Oficina Turística de Oise